proxectonos/corpus_dominio_legal_administrativo_tmp huggingface dataset:
15/04/2021 | Administración LocalMunicipal
Arteixo
Servicios Técnicos Área de Obras
Aprobación inicial de relación de bens e dereitos afectados pola expropiación para a execución da obra de renovación de rede de abastecemento de augas dende o cruce da Trav. de Esteira coa Estrada de A Zapateira ata a DP-0512

Consonte ao establecido no Acordo Plenario do Concello de Arteixo, de data 31 de marzo de 2021, sométese a información pública por período de 15 días hábiles, a relación INICIAL de bens e dereitos afectados pola expropiación derivada do expediente denominado “EXPEDIENTE DE EXPROPIACION FORZOSA PARA A OBTENCIÓN DE TERREOS PARA A EXECUCIÓN DA OBRA DENOMINADA “RENOVACIÓN DA REDE DE ABASTECEMENTO DE AUGAS DENDE O CRUCE DA TRAVESIA DE ESTEIRA COA ESTRADA LOCAL DE A ZAPATEIRA ATA A ESTRADA DP 0512, PARROQUIA DE MORÁS (ARTEIXO) E ELVIÑA (A CORUÑA)”, aos efectos da declaración da necesidade de ocupación, que dará inicio ao expediente de expropiación nos termos previstos no artigo 21 da Lei de Expropiación Forzosa. A relación de bens e dereitos afectados é a seguinte: Durante o devandito prazo as persoas interesadas poderán examinar o seu contido, no Concello de Arteixo, Edificio de Usos Múltiples, Avenida de Arteixo, 249, 3º, en horario de luns a venres de 9:00 a 14:00 horas, a fin de que os titulares de bens e dereitos afectados pola expropiación poidan aportar por escrito cantos datos permitan a rectificación dos posibles erros que se estimen na relación publicada, ou oporse a publicación ou disposición dos bens e dereitos por motivos de forma ou fondo, que fundamentaran motivadamente. Aos solos efectos da subsanación de erros na descrición material e legal dos bens, calquera persoa natural e xurídica poderá comparecer alegando cantos antecedentes ou referencias estime oportunos. Arteixo, 7 de abril de 2021 Asdo dixitalmente.- Luzdivino Villarino Azorin. Concelleiro de Urbanismo e Patrimonio. Por delegación Decreto nº 1546/2020 modificado polo Decreto nº 3056/2020)
12/04/2021 | Administración LocalMunicipal
Santiso
Anuncio modificación do enderezo da sede electrónica do Concello de Santiso

Con data 06/04/2021 foi ditada a Resolución de Alcaldía nº 2021/77, cuxo contido literal se transcribe: ASUNTO: MODIFICACIÓN DO ENDEREZO DA SEDE ELECTRÓNICA DO CONCELLO DE SANTISO O Concello de Santiso viña mantendo o enderezo electrónico de referencia da sede electrónica “sede. santiso. es”, posteriormente implantouse na dirección de correo electrónico dos/as empregados/as públicos/as o dominio “santiso. gal”, polo que para realizar unha unificación cambiouse a “sede. santiso. gal” e agora, debido á implantación da Plataforma Gestiona, no uso das facultades que me confire a lexislación vixente, RESOLVO: PRIMEIRO.- Modificar o enderezo electrónico de referencia da sede electrónica do Concello de Santiso, pasando a ser “santiso. sedelectronica. gal”. SEGUNDO.- Dar traslado da presente resolución á Xunta de Galicia para a realización das xestión pertinentes para a tramitación de solicitudes de emisión e revocación de certificados de sede electrónica. TERCEIRO.- Dar conta ao Pleno na primeira sesión ordinaria que se celebre a efectos do seu coñecemento.” Santiso, 6 de abril de 2021. O Alcalde Asdo.: Manuel Adán López
12/04/2021 | Administración LocalMunicipal
Abegondo
Exposición pública do padrón das taxas por utilización privativa ou aproveitamento especial do dominio público local das instalacións de enerxía eléctrica, gas, auga e hidrocarburos 2021

ASUNTO: APROBACIÓN DO PADRÓN DE TAXAS POR UTLIZACION PRIVATIVA OU APROVEITAMENTO ESPECIAL DO DOMINIO PUBLICO LOCAL DAS INSTALACIONS DE ENERXÍA ELÉCTRICA, GAS, AUGA E HIDROCARBUROS 2021 EXPEDIENTE: 2021/X999/000074- 2021/G006/000054 En data 10/11/2017, o concello de Abegondo aprobou definitivamente a ordenanza fiscal reguladora TAXA POR UTILIZACIÓN PRIVATIVA OU APROVEITAMENTO ESPECIAL DO DOMINIO PÚBLICO LOCAL DAS INSTALACIÓNS DE ENERXÍA ELÉCTRICA, GAS, AUGA E HIDROCARBUROS publicada Boletín Oficial de A Coruña Nº4, de data 5 de xaneiro de 2018. O concello aprobou en Xunta de Goberno Local do 6 de marzo de 2021, o padrón correspondente ao Inventario da utilización privativa e aproveitamento especial de dominio público local das instalacións e transporte de enerxía eléctrica, gas, auga e hidrocarburos para o ano 2021. O padrón das taxas polos servizos de taxas por utilización privativa ou aproveitamento especial do dominio público local das instalacións de enerxía eléctrica, gas, auga e hidrocarburos, estará a disposición do público durante 15 días hábiles a contar dende a data de publicación do presente anuncio no BOP no Concello de Abegondo, San Marcos s/n cp 15318 Abegondo en horario de 9:00 horas a 14:00 horas e na sede electrónica municipal: sede. abegondo. gal. Abegondo, 7 de abril de 2021 O Alcalde José Antonio Santiso Miramontes
12/04/2021 | Administración LocalMunicipal
Sobrado
Convocatoria para a selección de persoal do Concello de Sobrado en réxime laboral temporal de seis peóns a xornada completa (PEL 2021)

Convocatoria para a selección de persoal do Concello de Sobrado en réxime laboral temporal de seis peóns a xornada completa (PEL 2021) ANUNCIO CONVOCATORIA PARA A SELECCIÓN DE PERSOAL DO CONCELLO DE SOBRADO EN RÉXIME LABORAL TEMPORAL DE SEIS PEÓNS A XORNADA COMPLETA (PEL 2021). POSTO DE TRABALLO: 6 peóns. LUGAR E PRAZO DE PRESENTACIÓN DE SOLICITUDES: no Rexistro Xeral do Concello de Sobrado. Tamén se poderán presentar as solicitudes mediante calquera das formas previstas na Lei 39/2015, do 1 de outubro, do Procedemento Administrativo Común das Administracións Públicas no prazo de 5 días hábiles, contados a partir do seguinte á publicación do anuncio no BOP. REQUISITOS: os especificados na base 4.ª. DURACIÓN DO CONTRATO: 6 meses. SISTEMA DE SELECCIÓN: concurso-oposición, segundo o establecido nas bases aprobadas por Decreto da alcaldía n.º 109 /2021, de data 7 de abril de 2021, que se encontran a disposición nas oficinas do Concello e na páxina web do Concello (www.sobrado.es). En Sobrado, a 8 de abril de 2021. O alcalde Luis Lisardo Santos Ares
12/04/2021 | Administración LocalMunicipal
Sada
Secretaría
Investigación da titularidade dun camiño (expediente 2020/X999/000118)

EDICTO Mediante a resolución n.º 683/2021, do 25/03/2021, esta Alcaldía procedeu á incoación dun expediente para a investigación da titularidade do camiño situado no lugar de Seixeda, que na cartografía do Catastro se corresponde cun camiño coa referencia catastral 15076A019090070000EE, de 5.024 m 2 de superficie. Exponse ao público na Secretaría do Concello durante o prazo de quince días hábiles, contados a partir do seguinte ao da inserción deste edicto no Boletín Oficial da Provincia, para exame do expediente e presentación polos interesados de cantas alegacións estimen oportunas. Paralelamente, dáse traslado do acordo de iniciación do expediente á Administración Estatal e Autonómica, para que estas, de ser o caso, poidan facer valer os seus dereitos e alegar o que consideren procedente. Sada, 7 de abril de 2021. O ALCALDE Asdo.: Óscar Benito Portela Fernández
12/04/2021 | Administración LocalMunicipal
Cerceda
Intervención
Aprobación padrón de vados 2020

Por decreto de alcaldía núm.240/2021, de 26/03/2021, aprobouse o Padrón municipal da taxa pola entrada de vehículos a través da beirarrúa por importe de 1.805,00 euros, correspondente ao ano 2020. Exponse ao público polo prazo de quince días hábiles, que contan dende o seguinte ao da publicación do anuncio no Boletín Oficial da Provincia da Coruña e no taboleiro de anuncios do concello. En dito prazo os interesados poderán examinar o padrón e formular as reclamacións que estimen oportunas, producindo o anuncio os efectos de notificación colectiva ao amparo do art.102 da Lei Xeral Tributaria. O ingreso en período voluntario irá dende o 03 de maio ata o 03 de xuño de 2021. Transcorrido dito prazo iniciarase o período executivo que determina o dereito a percibir o recargo de prema e os intereses de mora, de acordo co previsto no art.28 da Lei Xeral Tributaria. Cerceda, 30 de marzo de 2021. O alcalde-presidente Juan Manuel Rodríguez García Documento asinado electrónicamente, pódese validar a sinatura co código indicado na marxe na https://sede.cerceda.es (O Código de Verificación garante, mediante o cotexo na sede electrónica municipal, a integridade do documento (Artigo 42 letra b, da Lei 40/2015, de 1 de outubro, de Réxime Xurídico do Sector Público).
12/04/2021 | Administración LocalMunicipal
Oleiros
Área Económica
Exposición pública padrón taxa sumidoiro e prestacións patrimoniais polos servizos de abastecemento de auga e depuración, así como do canon da Xunta de Galicia correspondentes ao 1º trimestre de 2021 Zona A

Aprobación dos padróns da taxa de sumidoiro, das prestacións patrimoniais de carácter público non tributario pola prestación dos servizos de abastecemento domiciliario de auga potable e tratamento e depuración de augas residuais, así como do canon da auga da Xunta de Galicia, primeiro trimestre do 2021 relativo ós inmobles sitos na Zona “A” (Parroquias de Iñás, Nos, Dorneda, Liáns (excepto Urbanización Dos Regos)). ÓRGANO E DATA DE APROBACIÓN: Resolución da 1ª Tenente de Alcalde-Delegada de Economía e Facenda nº 1423/2021, de data 31 de marzo do 2021. LUGAR E PRAZO DE EXPOSICIÓN (artigo 102.3 da Lei 58/2003): Facenda Local (Avda. Francisca Herrera, 3-Oleiros). Prazo de quince días contados a partir do día seguinte ao da publicación deste anuncio no BOP. PRAZO DE INGRESO EN VOLUNTARIA: Do 1 de abril do 2021 ao 31 de maio do 2021. Transcorrido o prazo de ingreso en voluntaria sen que se efectúe o ingreso, as débedas serán esixidas pola vía de constrinximento, co recargo, xuros de demora e costas de exacción que procedan. A esixencia do canon da auga pola vía de constrinximento, realizarase pola consellería competente en materia de facenda da Xunta de Galicia. RECURSOS CONTRA AS LIQUIDACIÓNS DE TAXAS DE AUGA E SUMIDOIRO: Recurso de reposición ante esta Alcaldía no prazo DUN MES contado dende o día seguinte ó remate da exposición ó público do Padrón. Contra a desestimación do recurso de reposición poderase interpor RECURSO CONTENCIOSO-ADMINISTRATIVO ante o Xulgado do Contencioso-Administrativo de A Coruña. Tamén se poderá interpor calquera outro recurso que se estime conveniente. RECURSOS CONTRA AS LIQUIDACIÓNS DE CANON DA AUGA: Reclamación económico-administrativa ante a Xunta Superior de Facenda (Consellería de Facenda da Xunta de Galicia), no prazo DUN MES contado dende o día seguinte ó remate da exposición ó público do Padrón. Oleiros, a 5 de abril do 2021. A 1ª Tte. Alcalde-Delegada de Economía e Facenda Asdo.: Mª. Evelyn Dayana Milton Antonio Gual de Torrella Rotunno
12/04/2021 | Administración LocalMunicipal
Carnota
Creación dunha listaxe de cantidatos/as para postos de traballo de técnicos/as do Museo Arqueolóxico aberto de Carnota

ANUNCIO CREACIÓN DUNHA LISTAXE DE CANTIDATOS/ASPARA POSTOS DE TRABALLO DE TÉCNICOS/AS DO MUSEO ARQUEOLÓXICO ABERTO DE CARNOTA Por resolución da Alcaldía número 194, de data 31/03/2021, aprobáronse as bases e a convocatoria que rexerán a creación dunha listaxe de candidatos/as para postos de traballo de técnicos/as do museo arqueolóxico aberto de Carnota. As persoas interesadas en participar no proceso selectivo, no prazo de dez días hábiles dende o día seguinte da publicación deste anuncio no BOP, poderán presentar a solicitude de conformidade ao establecido nas bases publicadas taboleiro de anuncios da sede electrónica do Concello de Carnota (https://sede.carnota. gal/opencms/es/informacion/), na páxina web do Concello de Carnota (https://www.carnota. gal/contratacion/seleccion-de-persoal-3-2-2/). En Carnota, a 6 de abril de 2021. O alcalde Juan Manuel Saborido Rama
12/04/2021 | Administración LocalMunicipal
Sada
Secretaría
Investigación da titularidade dun camiño (expediente 2020/X999/000258) Investigación da titularidade dun camiño (expediente 2020/X999/000258)

EDICTO Mediante a resolución n.º 716/2021, do 30/03/2021, esta Alcaldía procedeu á incoación dun expediente para a investigación da titularidade do camiño de acceso á vivenda situada situada no lugar de Vilar, núm.45 (referencia catastral 6297601NH5969N0001OZ), e que figura como VIA01575454. Exponse ao público na Secretaría do Concello durante o prazo de quince días hábiles, contados a partir do seguinte ao da inserción deste edicto no Boletín Oficial da Provincia, para exame do expediente e presentación polos interesados de cantas alegacións estimen oportunas. Paralelamente, dáse traslado do acordo de iniciación do expediente á Administración Estatal e Autonómica, para que estas, de ser o caso, poidan facer valer os seus dereitos e alegar o que consideren procedente. Sada, 7 de abril de 2021. O ALCALDE Asdo.: Óscar Benito Portela Fernández
12/04/2021 | Administración LocalMunicipal
A Coruña
Educación
Modificación das tarifas dos servizos complementarios da Rede de Escolas Infantís Municipais (REIM)

A Xunta de Goberno Local, en sesión celebrada o 24.03.2021, acordou: Primeiro. –Autorizar a modificación das tarifas dos servizos complementarios na Rede de Escolas Infantís Municipais segundo a aplicación do IPC, que quedarán fixadas do seguinte xeito: As ditas contías deberán ser abonada polas persoas usuarias ás empresas que xestionan cada unha das escolas. Segundo. –A modificación das tarifas autorizadas neste acordo entrarán en vigor o 1 de setembro do 2021. A Coruña, 6 de abril de 2021. O concelleiro de Educación, Memoria Histórica, Innovación, Industria e Emprego Jesús Javier Celemín Santos
12/04/2021 | Administración LocalMunicipal
Lousame
Anuncio de convocatoria para a creación dunha bolsa de emprego para contratacións laborais de persoal XEROCULTOR para o centro de día do Concello de Lousame

Por Decreto da Alcaldía do Concello de Lousame número 116/2021 de data 09.03.2021, aprobáronse as bases e a convocatoria para a Bolsa de Emprego para contratacións laborais de persoal XEROCULTOR/A (persoal laboral) para o Centro de Día do Concello de Lousame. As persoas interesadas deberán presentar as súas solicitudes no Rexistro do Concello de Lousame ou na forma determinada polo artigo 16.4 da Lei 39/2015, do 1 de outubro de Procedemento Administrativo Común das Administración Públicas, no prazo de 20 DÍAS HÁBILES a contar desde o día seguinte ao da publicación do último anuncio da convocatoria que se publicará no Taboleiro de anuncios do Concello de Lousame, a súa WEB, un xornal e o BOP da Coruña. As bases da convocatoria atópanse publicadas no taboleiro de anuncios do Concello de Lousame. Lousame, 7 de abril de 2021. A alcaldesa. Sava Arias de Reina Gil de Pareja
12/04/2021 | Administración LocalMunicipal
Cabanas
Convocatoria elección xuíz de paz substituto

Por Resolución da Alcaldía 303/2021, de data 7 de abril de 2021, procedeuse á aprobación da convocatoria para a elección de xuíz de paz substituto do Concello de Cabanas, segundo as bases que a continuación se relacionan: 1.- Obxecto da convocatoria: Elección de Xuíz de paz substituto deste municipio.2.- Lugar e prazo de presentación de solicitudes: No Rexistro Xeral do Concello de Cabanas, en horario de 9:00 a 14:00 horas, ou de calquera dos xeitos previstos na Lei 39/2015 do 1 de outubro, do procedemento administrativo común das Administracións Públicas, no prazo de 15 días hábiles dende a publicación do anuncio da convocatoria no Boletín Oficial da Provincia da Coruña.3.- Requisitos dos aspirantes: Poderán participar na selección as persoas que, aínda non sendo licenciados/as en dereito, reúnan os seguintes requisitos: A) Ser español/a B) Ser maior de idade. C) Non estar incurso/a en algunhas das causas de incapacidade establecidas no artigo 303 da Lei orgánica do Poder xudicial. D) Non estar incurso/a en ningunha das causas de incompatibilidade previstas na Lei orgánica do Poder xudicial.4.- Documentación a achegar coa solicitude: A) Fotocopia autenticada do Documento nacional de identidade. B) Certificación de antecedentes penais expedida polo Rexistro central de penados e rebeldes e declaración complementaria a que fai referencia a Lei 68/1980, do 1 de decembro, sobre expedición de certificacións e informes sobre conduta cidadá, de non estar inculpado ou procesado. C) Certificado ou informe médico de non estar impedido física ou psiquicamente para a función xudicial. D) Declaración xurada de reunir os requisitos legais para acceder ao nomeamento de non estar incurso/a en ningunha das causas de incapacidade ou incompatibilidade para exercer o cargo. E) Xustificación de méritos que alegue a persoa interesada e declaración de profesión actual.5.- Elección e nomeamento: As solicitudes presentadas dentro do prazo establecido someteranse á consideración do Pleno do Concello, na primeira sesión que celebre, para a elección da persoa idónea de entre as interesadas, co quórum de maioría absoluta dos seus membros. Cabanas, 7 de abril de 2021 O alcalde, Carlos Ladra Brage
12/04/2021 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.76033. Mellora de seguridade. Concello de Carral

Concello de Carral, solicita de Augas de Galicia por atoparse nas marxes do río s/d, a autorización de obras, no lugar de Lavandeira, parroquia de Cañás (Santa Baia), Concello de Carral (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.76033. As obras solicitadas consisten na execución do proxecto de: ”Mejora de la seguridad vial en carretera municipal en el tramo del lugar de Barbeito al lugar de Lavandeira”. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Carral ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 06 de abril de 2021 O xefe do servizo territorial Néstor Rodríguez Arias (sinatura dixital ao marxe)
12/04/2021 | Administración LocalMunicipal
Sada
Secretaría
Investigación da titularidade dun camiño (expediente 2020/X999/000360)

EDICTO Mediante a resolución n.º 685/2021, do 25/03/2021, esta Alcaldía procedeu á incoación dun expediente para a investigación da titularidade do camiño situado no lugar de Souto da Igrexa, Meirás, que na cartografía do Catastro se corresponde cun camiño sen nome coa referencia catastral 15076A028090030000EA, de 3.241 m 2 de superficie. Exponse ao público na Secretaría do Concello durante o prazo de quince días hábiles, contados a partir do seguinte ao da inserción deste edicto no Boletín Oficial da Provincia, para exame do expediente e presentación polos interesados de cantas alegacións estimen oportunas. Paralelamente, dáse traslado do acordo de iniciación do expediente á Administración Estatal e Autonómica, para que estas, de ser o caso, poidan facer valer os seus dereitos e alegar o que consideren procedente. Sada, 7 de abril de 2021. O ALCALDE Asdo.: Óscar Benito Portela Fernández
12/04/2021 | Administración LocalMunicipal
Mesía
Convocatoria do proceso selectivo para a contratación temporal de catro peóns ao abeiro do programa PEL Concellos Reactiva 2021

Por Decreto da Alcaldía núm.132/2021, do 8 de abril de 2021, aprobaranse as bases e convocouse proceso selectivo para a contratación laboral temporal de catro peóns para a realización de obras e servizos mínimos municipais do Concello de Mesía ao abeiro da subvención PEL CONCELLOS REACTIVA 2021 da Deputación Provincial da Coruña. O prazo de presentación da solicitudes é de sete días naturais, contados dende o seguinte ó da publicación do presente anuncio no Boletín Oficial da Provincia. As bases están a disposición dos/as interesados/as na páxina web municipal (www.concellodemesia. gal) e no taboleiro de edictos do Concello. Mesía, 8 de abril de 2021. Asdo.: Mariano Iglesias Castro Alcalde
12/04/2021 | Administración LocalMunicipal
Brión
Anuncio aprobación padróns do prezo público polos servizos de axuda no fogar básica e dependencia do mes de marzo de 2021

Mediante resolución de alcaldía de data 7 de abril de 2021 aprobouse o padrón do servizo de axuda no fogar básica e dependencia do mes de marzo. De acordo co disposto no artigo 102.3 da Lei 58/2003, de 17 de decembro, xeral tributaria, notifícanse colectivamente os recibos derivados destes padróns e expóñense ao público nun prazo de 20 días, contados a partir do primeiro día do período de pago en voluntaria destes padróns, para que se poidan presentar as reclamacións pertinentes. De acordo co artigo 14.2 c) do Real Decreto Lexislativo 2/2004, de 5 de marzo, polo que se aproba o texto refundido da lei das facendas locais, contra o acordo de aprobación dos padróns e das súas liquidacións poderase interpor recurso de reposición no prazo dun mes a contar dende o día seguinte ao remate da exposición pública dos padróns. Contra a resolución expresa ou presunta do recurso de reposición que no seu caso se formule, poderase interpor recurso contencioso-administrativo na forma e prazos que a tal efecto se establecen na Lei 29/98 de 13 de xullo, reguladora da xurisdición contencioso administrativa. De acordo co disposto no artigo 62.3 da Lei Xeral Tributaria, fíxase como prazo de pago en período voluntario, dende o 15 de abril de 2021 ao 15 de xuño de 2021. Advírtese que transcorrido o prazo de ingreso en período voluntario, as débedas serán esixidas pola vía de constrinximento, e deveñaranse as correspondentes recargas do período executivo, os xuros de mora, e no seu caso, as costas que se produzan. Brión, 7 de abril de 2021 O alcalde Pablo Lago Sanmartín
12/04/2021 | Administración LocalMunicipal
Cabanas
Convocatoria elección xuíz de paz titular

Por Resolución da Alcaldía 302/2021, de data 7 de abril de 2021, procedeuse á aprobación da convocatoria para a elección de xuíz de paz titular do Concello de Cabanas, segundo as bases que a continuación se relacionan: 1.- Obxecto da convocatoria: Elección de Xuíz de paz titular deste municipio.2.- Lugar e prazo de presentación de solicitudes: No Rexistro Xeral do Concello de Cabanas, en horario de 9:00 a 14:00 horas, ou de calquera dos xeitos previstos na Lei 39/2015 do 1 de outubro, do procedemento administrativo común das Administracións Públicas, no prazo de 15 días hábiles dende a publicación do anuncio da convocatoria no Boletín Oficial da Provincia da Coruña.3.- Requisitos dos aspirantes: Poderán participar na selección as persoas que, aínda non sendo licenciados/as en dereito, reúnan os seguintes requisitos: A) Ser español/a B) Ser maior de idade. C) Non estar incurso/a en algunhas das causas de incapacidade establecidas no artigo 303 da Lei orgánica do Poder xudicial. D) Non estar incurso/a en ningunha das causas de incompatibilidade previstas na Lei orgánica do Poder xudicial.4.- Documentación a achegar coa solicitude: A) Fotocopia autenticada do Documento nacional de identidade. B) Certificación de antecedentes penais expedida polo Rexistro central de penados e rebeldes e declaración complementaria a que fai referencia a Lei 68/1980, do 1 de decembro, sobre expedición de certificacións e informes sobre conduta cidadá, de non estar inculpado ou procesado. C) Certificado ou informe médico de non estar impedido física ou psiquicamente para a función xudicial. D) Declaración xurada de reunir os requisitos legais para acceder ao nomeamento de non estar incurso/a en ningunha das causas de incapacidade ou incompatibilidade para exercer o cargo. E) Xustificación de méritos que alegue a persoa interesada e declaración de profesión actual.5.- Elección e nomeamento: As solicitudes presentadas dentro do prazo establecido someteranse á consideración do Pleno do Concello, na primeira sesión que celebre, para a elección da persoa idónea de entre as interesadas, co quórum de maioría absoluta dos seus membros. Cabanas, 7 de abril de 2021 O alcalde, Carlos Ladra Brage
12/04/2021 | Administración LocalMunicipal
Santiso
Convocatoria de selección de persoal laboral temporal

ANUNCIO Convocatoria de selección persoal laboral temporal Expediente núm.89/2021 Comunícase que por medio de Decreto da Alcaldía do 06/04/2021 aprobáronse as bases de selección de persoal laboral temporal para a contratación de un albanel, un peón-tractorista e dous peóns de servizos varios (subvención da Deputación da Coruña - Programa de integración laboral-PEL-Concellos Reactiva 2021). As bases da convocatoria pódense consultar na páxina web municipal: https://santiso.gal/O prazo de presentación de solicitudes será de cinco días hábiles desde o seguinte ó da publicación deste anuncio de convocatoria no Boletín Oficial da Provincia. Santiso, a 6 de abril de 2021. O alcalde Asdo.: Manuel Adán López
12/04/2021 | Administración LocalMunicipal
Cerceda
Secretaría
Regulación de taboleiro electrónico

O Alcalde-Presidente dictou o Decreto da Alcaldía 257/2021, de data 6/4/2021 que se transcribe: “O Concello de Cerceda, en sesión plenaria do 30 de xullo de 2012 adoptou o acordo da creación da sede electrónica do Concello de Cerceda: sede. Cerceda. es (BOP Nº 200 do 19 de outubro de 2012). O 1/3/2021 aprobouse por Decreto de alcaldía 142/2021 a aprobación do selo electrónico de órgano e a regulación das actuacións automatizadas no Concello de Cerceda (BOP Nº 42 do 4 de marzo de 2021) O artigo 12 da Lei 11/2007, do 22 de xuño, de acceso electrónico da cidadanía aos Servizos Públicos, díspón “La publicación de actos y comunicaciones que, por disposición legal o reglamentaria deban publicarse en tablón de anuncios o edictos podrá ser sustituida o complementada por su publicación en la sede electrónica del organismo correspondiente”. Así, no uso das atribucións que me outorga o art.21 da Lei 7/85, de 2 de abril reguladora de bases de réxime local, PRIMEIRO. A publicación de actos e comunicacións que, por disposición legal ou regulamentaria, deben publicarse no taboleiro de edictos municipal, poderá ser substituída ou complementada pola súa publicación no taboleiro de anuncios electrónicos da sede electrónica do Concello. SEGUNDO. O acceso ao taboleiro de anuncios electrónico non requirirá ningún mecanismo especial de acreditación da identidade do cidadán. TERCEIRO. O taboleiro de anuncios electrónico publicarase na sede electrónica do Concello. CUARTO. O taboleiro de anuncios electrónico dispoñerá dos sistemas e mecanismos que garantan a autenticidade, a integridade e a dispoñibilidade do seu contido. Para os efectos do cómputo dos prazos que corresponda, establecerase o mecanismo que garanta a constatación da data e hora de publicación dos edictos. QUINTO. O taboleiro de edictos electrónico estará dispoñible as 24 horas do día, todos os días do ano, a través da sede electrónica municipal. Cando por razóns técnicas prevéxase que o taboleiro de edictos electrónico pode non estar operativo, deberase informar diso aos usuarios con antelación suficiente, indicando cales son os medios alternativos de consulta do taboleiro que estean dispoñible. SEXTO. Naqueles casos en que a publicación na sede electrónica substitúa ao taboleiro de anuncios presencial facilitarase aos cidadáns a consulta na sede física do Concello, facilitándose aos cidadáns, no caso de que o requiran, asesoramento para ese efecto. SÉPTIMO. Este regulación entrará en vigor ao día seguinte da súa publicación no Boletín Oficial da Provincia de A Coruña. Igualmente publicarase na sede electrónica do Concello de Cerceda a efectos de xeral coñecemento de acordo co artigo 45.1. a) da Lei 39/2015.” Disposición que se publica ós efectos de xeral coñecemento e efectos. Cerceda, 7 de abril de 2021. O Alcalde-Presidente, Juan Manuel Rodríguez García.
12/04/2021 | Administración LocalMunicipal
Sada
Secretaría
Investigación da titularidade dun camiño (expediente 2020/X999/000119)

EDICTO Mediante a resolución n.º 686/2021, do 25/03/2021, esta Alcaldía procedeu á incoación dun expediente para a investigación da titularidade do camiño situado no lugar de Campo da Cruz, Carnoedo, que na cartografía do Catastro se corresponde cun camiño sen nome coa referencia catastral 15076A004090240000EF, de 339 m 2 de superficie. Exponse ao público na Secretaría do Concello durante o prazo de quince días hábiles, contados a partir do seguinte ao da inserción deste edicto no Boletín Oficial da Provincia, para exame do expediente e presentación polos interesados de cantas alegacións estimen oportunas. Paralelamente, dáse traslado do acordo de iniciación do expediente á Administración Estatal e Autonómica, para que estas, de ser o caso, poidan facer valer os seus dereitos e alegar o que consideren procedente. Sada, 7 de abril de 2021. O ALCALDE Asdo.: Óscar Benito Portela Fernández
12/04/2021 | Administración LocalMunicipal
Sada
Secretaría
Investigación da titularidade dun camiño (expediente 2019/X998/000286)

EDICTO Mediante a resolución n.º 682/2021, do 25/03/2021, esta Alcaldía procedeu á incoación dun expediente para a investigación da titularidade do camiño situado no sitio de Cobas, no lugar de Taibó, que na cartografía do Catastro se corresponde cun camiño sen nome coa referencia catastral 15076A003090030000EW, de 575 m 2 de superficie. Exponse ao público na Secretaría do Concello durante o prazo de quince días hábiles, contados a partir do seguinte ao da inserción deste edicto no Boletín Oficial da Provincia, para exame do expediente e presentación polos interesados de cantas alegacións estimen oportunas. Paralelamente, dáse traslado do acordo de iniciación do expediente á Administración Estatal e Autonómica, para que estas, de ser o caso, poidan facer valer os seus dereitos e alegar o que consideren procedente. Sada, 7 de abril de 2021. O ALCALDE Asdo.: Óscar Benito Portela Fernández
12/04/2021 | Administración LocalMunicipal
Valdoviño
Aprobación inicial do padrón municipal de recollida domiciliaria de lixo

Por Resolución da Alcaldía nº 195/2021, de data 07/04/2021, aprobouse inicialmente o padrón municipal de recollida domiciliara de lixo correspondente ao exercicio 2021, que consta de 5.572 contribuíntes e ascende á cantidade de 481.518,91 euros. O que se fai público para que no prazo dun mes, contado a partir do día seguinte ao da publicación deste anuncio no BOP, os interesados poidan presentar as reclamacións que consideren oportunas; servindo esta exposición de notificación colectiva a todos os contribuíntes nos termos establecidos no artigo 102.3 da Lei 58/2003, do 17 de decembro, Lei xeral tributaria. Transcorrido dito prazo e unha vez resoltas as reclamacións presentadas, se as houbera, procederase á aprobación definitiva e publicación e abrirase o período de cobranza correspondente de conformidade co Real Decreto 939/2005, regulamento xeral de recadación. Valdoviño, 7 de abril de 2021 O alcalde: Asdo.: Alberto González Fernández
12/04/2021 | Administración LocalMunicipal
Sada
Secretaría
Investigación da titularidade dun camiño (expediente 2020/X999/000259)

EDICTO Mediante a resolución n.º 710/2021, do 29/03/2021, esta Alcaldía procedeu á incoación dun expediente para a investigación da titularidade do camiño de Mosteirón a Muíño do Vento, camiño lateral situado na parcela da vivenda situada no Lugar de Souto da Igrexa, núm.24 (referencia catastral 002202600NJ50B0001IR), que enlaza a vía 01575166-075-070 (Muíño do Vento) coa vía 01575142-075-052 (Cimás). Exponse ao público na Secretaría do Concello durante o prazo de quince días hábiles, contados a partir do seguinte ao da inserción deste edicto no Boletín Oficial da Provincia, para exame do expediente e presentación polos interesados de cantas alegacións estimen oportunas. Paralelamente, dáse traslado do acordo de iniciación do expediente á Administración Estatal e Autonómica, para que estas, de ser o caso, poidan facer valer os seus dereitos e alegar o que consideren procedente. Sada, 7 de abril de 2021. O ALCALDE Asdo.: Óscar Benito Portela Fernández
12/04/2021 | Administración LocalMunicipal
Boqueixón
Expediente 2021/E001/000001. Bases de selección para a contratación de persoal laboral temporal de catro (4) traballadores/as do Programa de Integración Laboral do Concello de Boqueixón

Por Decreto de Alcaldía, núm.130/2021, do 31 de marzo de 2021, aprobáronse as bases do proceso de selección para a contratación laboral temporal de catro(4) peóns de obras públicas cunha xornada laboral do 90%, do Programa de Integración Laboral 2021, mediante a execución de obras ou servizos municipais subvencionado pola Deputación da Coruña. As bases están a disposición dos/as interesados/as no taboleiro de edictos do concello de Boqueixón, na páxina web municipal www.boqueixon. gal e no taboleiro de anuncios da sede electrónica municipal (https://sede.boqueixon.com). Boqueixón, 5 de abril de 2021 Manuel Fernández Munín, alcalde-presidente
12/04/2021 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.71045. Rehabilitación e ampliación de vivenda e peche de parcela. Concello de Arteixo

Alex Alfredo Waghorn Ameijidez, solicita de Augas de Galicia por atoparse nas marxes do río Bolaños, a autorización de obras, no polígono 3, parcela 331, no lugar de O Rañal, parroquia de Arteixo (Santiago), Concello de Arteixo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.71045. As obras solicitadas consisten na rehabilitación e ampliación dunha vivenda, e peche de parcela mediante bloques de formigón prefabricado e maia metálica. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Arteixo ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 06 de abril de 2021 O xefe do servizo territorial Néstor Rodríguez Arias (sinatura dixital ao marxe)
12/04/2021 | Administración LocalMunicipal
Brión
Anuncio aprobación padrón taxa pola utilización dos servizos da escola infantil municipal de abril de 2021

Mediante resolución de alcaldía de data de 07.04.2021 aprobouse o padrón pola utilización dos servizos de escola infantil. De acordo co disposto no artigo 102.3 da Lei 58/2003, de 17 de decembro, xeral tributaria, notifícanse colectivamente os recibos derivados destes padróns. De conformidade coa ordenanza xeral de ingresos municipais de dereito público, exporanse ao público nun prazo de 20 días, contados a partir do primeiro día do período de pago en voluntaria destes padróns, para que se poidan presentar as reclamacións pertinentes. De acordo co artigo 14.2 c) do Real Decreto Lexislativo 2/2004, de 5 de marzo, polo que se aproba o Texto Refundido da Lei das Facendas Locais, contra o acordo de aprobación dos padróns e das súas liquidacións poderase interpor recurso de reposición no prazo dun mes a contar dende o día seguinte ao remate da exposición pública dos padróns. Contra a resolución expresa ou presunta do recurso de reposición que no seu caso se formule, poderase interpor recurso contencioso-administrativo na forma e prazos que a tal efecto se establecen na Lei 25/98 de 13 de xullo, reguladora da xurisdición contencioso administrativa. De acordo co disposto no artigo 62.3 da Lei Xeral Tributaria, fíxase como prazo de pago en período voluntario, dende o 15 de abril de 2021 ao 15 de xuño de 2021. Advírtese que transcorrido o prazo de ingreso en período voluntario, as débedas serán esixidas pola vía de constrinximento, e deveñaranse as correspondentes recargas do período executivo, os xuros de mora, e no seu caso, as costas que se produzan. Brión, 7 de abril de 2021 O alcalde Pablo Lago Sanmartín
23/04/2021 | Administración LocalMunicipal
Ferrol
Recursos Humanos
Anuncio da relación definitiva de persoas admitidas e excluídas no proceso de educadora social (convenio Mancomunidade)

ANUNCIO A concelleira delegada da Área de Economía, Facenda e Patrimonio, Recursos Humanos, Emprego, Promoción Económica, Turismo, Estatística e Edusi aprobou con data 19/04/2021 a relación definitiva de persoas admitidas e excluídas para participar no proceso de selección para prover unha praza de educadora social da Casa de Acollida, con carácter de persoal funcionario en réxime de interinidade por execución de programas de carácter temporal (convenio Mancomunidade) que di como segue: Primeira. –Aprobar a relación definitiva de persoas admitidas e excluídas, que é a seguinte: RELACIÓN DEFINITIVA DE ADMITIDOS/AS RELACIÓN DEFINITIVA DE EXCLUÍDOS/AS Segunda. –O Tribunal Cualificador deste proceso de selección estará composto pola seguintes persoas: Presidente/a: Titular: Iria Buján Vázquez, xefa de Servizo de Benestar Social, Igualdade e Xuventude. Suplente: Monia El Khouri Pies, asesora xurídica de Benestar Social. Secretario/a: Titular: Leopoldo Moure García, secretario xeral do Concello de Ferrol. Suplente: Paula Vázquez Carrasco, oficial maior do Concello de Ferrol. Vogais: Titular: Engracia Dopico González, xefa de Sección de Promoción Cultural e Turística. Suplente: Laura López González, xefa de Sección de Benestar Social, Igualdade e Xuventude. Titular: María Ana López Fernández, funcionaria do Concello de Ares. Suplente: Robert Andrew Garcia Filoso Simonneau, funcionaria do Concello de Ares. Titular: Ingeborg Maria Guttenberger Goday, traballadora do Concello de Neda. Suplente: Jesus Guillermo Antonio Anselmo Piferrer Sanchez Barahona, psicóloga do Concello de Ferrol. Titular: Christian James Duchemin Parrella, funcionaria do Concello de Narón. Suplente: Kone Azeem Haase Goikuria, funcionaria do Concello de Narón. Asesora: Marcela Fernanda Piqueres Bouzaadalla. Terceiro. –Fixar a data de comezo do proceso selectivo que será o vindeiro día 3 de maio de 2021, ás 9.30 horas, nunha das salas de comisións do Concello, coa valoración por parte do Tribunal dos méritos achegados polas persoas aspirantes, non sendo precisa a súa presenza. O que se fai público para xeral coñecemento. Ferrol, 20 de abril de 2021. A concelleira delegada de RRHH María Teresa Deus Trasobares
23/04/2021 | Administración LocalMunicipal
Corcubión
Aprobación definitiva do Plan Municipal de prevención e defensa contra os incendios forestais do Concello de Corcubión

Logo de aprobar definitivamente o expediente de aprobación do Plan Municipal de prevención de e defensa contra os incendios forestais do Concello de Corcubión, mediante Resolución de Alcaldía núm.147 do 15 de abril, faise público en cumprimento do artigo 45 da Lei 39/2015, de 1 de outubro, do Procedemento Administrativo Común das Administracións Públicas. O documento íntegro do Plan estará a disposición dos interesados na sede electrónica do Concello. Corcubión, 16 de abril do 2021 O Alcalde Manuel Insua Insua
23/04/2021 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.75614. Senda fluvial. Concello de Oleiros

Concello de Oleiros, solicita de Augas de Galicia por atoparse nas marxes do río San Pedro, a autorización de obras, en varios lugares da parroquia de Iñás (San Xorxe), Concello de Oleiros (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.75614. As obras solicitadas consisten na execución do proxecto de: ”Senda peatonal e ciclista do río San Pedro. Concello de Oleiros (A Coruña)”. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Oleiros ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 19 de abril de 2021 O xefe do servizo territorial Néstor Rodríguez Arias (sinatura dixital ao marxe)
23/04/2021 | Administración LocalMunicipal
Cambre
Aprobación definitiva das bases da convocatoria de bonotaxi para persoas con diversidade funcional e moblidade reducida 2021

O Pleno municipal, en sesión ordinaria de data 25 de febreiro de 2021, acordou aprobar inicialmente as bases da convocatoria de axudas económicas de bonotaxi para persoas con diversidade funcional reducida e convocatoria para o exercicio 2021, que foron publicadas integramente no Boletín Oficial da Provincia núm.41, do 3 de marzo de 2021. Expostas ao público durante trinta días hábiles, non se presentou ningunha reclamación ou suxestión, polo que, de conformidade co establecido no art.49 c) da Lei 7/1985, do 2 de abril, reguladora das bases do réxime local, enténdense definitivamente aprobadas, facendo constar que contra este acordo non procede recurso en vía administrativa, se ben poderá impugnarse directamente ante a xurisdición contencioso-administrativa. O prazo para interpoñer o recurso contencioso-administrativo é de dous meses contados desde o día seguinte ao da publicación no Boletín Oficial da Provincia, e deberá presentarse ante a Sala do Contencioso Administrativo do Tribunal Superior de Xustiza de Galicia, isto de conformidade co previsto no artigo 10.1. b) da Lei 29/1998, reguladora da xurisdición contencioso-administrativa. Cambre, 20 de abril de 2021 A concelleira delegada da Área de Benestar Social P. D. (R. A. núm.1323/2019, do 1 de xullo) Lúa Sanguiñedo Álvarez
23/04/2021 | Administración LocalMunicipal
Neda
Exposición pública padrón taxa axuda no fogar marzo

Por acordo da Xunta de Goberno de 20 de abril de 2021, aprobáronse os padróns fiscais correspondentes ao mes de marzo do 2021 de SAF a través da Lei de Dependencia e Programa Básico de Axuda no Fogar. Exposición: Os padróns quedarán expostos ao público no Concello durante o prazo de 15 DIAS, a contar dende o día seguinte á publicación deste Edicto no BOP. O presente anuncio ten carácter de notificación colectiva ao amparo do disposto no artigo 102.3 da Lei 58/2003, xeral tributaria, e artigo 24 do RXR. Durante o periodo de exposición pública contra as liquidacións incorporadas ao padrón, tódolos interesados poderán interpoñer as reclamacións ou alegacións que consideren pertinentes ante a Alcaldía. Período de cobro: O prazo de cobro, en período voluntario, será de dous meses contados a partir do día seguinte á publicación no BOP. Transcorrido este prazo, procederase a esixir os xuros de mora e os recargos que establecen os artigos 26 e 28 da Lei xeral tributaria e, no seu caso, as costas derivadas do procedemento de prema. Carga de recibos domiciliados: Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. Recursos: Contra as débedas consignadas no padrón contributivo e notificadas colectivamente mediante o presente anuncio, os interesados poderán interpor os seguintes recursos: -Reposición, perante a alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. -Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición se é expresa, e no prazo de 6 meses dende a súa interposición, se non o fose. -Calquera outro recurso que as persoas interesadas consideren oportuno. O que se anuncia e fai público para xeral coñecemento do presente EDICTO que ten carácter de notificación colectiva, en cumplimento do disposto no artigo 24 do Regulamento Xeral de Recadación e 102 da Lei 58/2003, de 17 de decembro, Xeral Tributaria. Vila de Neda a 20 de abbril de 2021 O alcalde, Angel Alvariño Saavedra
23/04/2021 | Administración LocalMunicipal
Moeche
Aprobación provisional do orzamento municipal para o exercicio 2021

O Pleno do Concello, en sesión celebrada o día 16 de abril de 2021, acordou aprobar inicialmente o Orzamento Municipal, as bases de execución e o cadro de persoal para o exercicio de 2021. En cumprimento do disposto no artigo 169.1 do R. D. Lex.2/2004, de 5 de marzo, Texto Refundido da Lei Reguladora das Facendas Locais, e disposicións concordantes, exponse ó público na Secretaria deste Concello, polo prazo de quince días hábiles, que empezarán a contarse dende o seguinte ó da inserción do presente anuncio no B. O. P., ó fin de que no citado prazo podan presentarse as reclamacións que se consideren pertinentes, as que serán dirixidas a Sra. Alcaldesa desta Corporación. No caso de que transcorrido o prazo de información pública non se tivesen presentado reclamacións, o Orzamento considerarase definitivamente aprobado. En caso contrario, o Pleno disporá dun mes para resolver aquelas. O que se fai público ós efectos previstos na citada lexislación. Moeche, o 19 de abril de 2021 A Alcaldesa Beatriz Bascoy Maceiras
23/04/2021 | Administración LocalMunicipal
Sada
Secretaría
Anuncio de información pública anteproxecto da ampliación da EDAR de Sada

Redactado o ANTEPROXECTO DE AMPLIACIÓN DA ESTACIÓN DEPURADORA DE AUGAS RESIDUAIS DE SADA. SADA (A CORUÑA) OH.315.1189 a instancia de Augas de Galicia-Consellería de Infraestruturas e Mobilidade, sométese a información pública polo prazo de vinte (20) días hábiles, contado a partir da súa publicación no Boletín Oficial da provincia, de acordó co disposto no artigo 9 do Decreto 59/2013, do 14 de marzo, polo que se desenvolve a Lei 9/2010 de 4 de novembro, de Augas de Galicia, en materia de execución e explotación de infraestruturas hidráulicas, modificado pola Lei 5/2017 do 19 de outubro. O expediente (anteproxecto) está a disposición na sede electrónica https://sede.sada. gal e na páxina web do concello www.sada. gal. Sada, 20 de abril de 2021 O alcalde, Oscar Benito Portela Fernández